**zo 17. mája 2007,**

**ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov**

 Národná rada Slovenskej republiky sa uzniesla na tomto zákone:

## Čl. I

Zákon Národnej rady Slovenskej republiky č. 171/1993 Z. z. o Policajnom zbore v znení zákona Národnej rady Slovenskej republiky č. 251/1994 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 315/1996 Z. z., zákona č. 353/1997 Z. z., zákona č. 12/1998 Z. z., zákona č. 73/1998 Z. z., zákona č. 256/1998 Z. z, zákona č. 116/2000 Z. z., zákona č. 323/2000 Z. z., zákona č. 367/2000 Z. z., zákona č. 490/2001 Z. z., zákona č. 48/2002 Z. z., zákona č. 182/2002 Z. z., zákona č. 422/2002 Z. z., zákona č. 155/2003 Z. z., zákona č. 166/2003 Z. z., zákona č. 458/2003 Z. z., zákona č. 537/2004 Z. z., zákona č. 69/2005 Z. z., zákona č. 534/2005 Z. z., zákona č. 558/2005 Z. z., zákona č. 255/2006 Z. z. a zákona č. 25/2007 Z.z. sa mení a dopĺňa takto:

1. V § 39 ods. 1 sa za slová „sledovanie osôb a vecí,“ vkladajú slová „monitorovanie osôb a dopravných prostriedkov,“.

2. V § 39 ods. 2 sa za slová „v § 36“ vkladajú slová „a osobitnom predpise18aa)“.

 Poznámka pod čiarou k odkazu 18aa znie:

 „18aa) Dohovor, ktorým sa vykonáva Schengenská dohoda zo 14. júna 1985 o postupnom zrušení kontrol na spoločných hraniciach, podpísaný v Schengene 19. júna 1990 v platnom znení. Mimoriadne vydanie Ú. v. EÚ, zv. 2/19.“.

3. § 39 sa dopĺňa odsekom 3, ktorý znie:

 „(3) Monitorovaním osôb a dopravných prostriedkov na účely tohto zákona sa rozumie      spracúvanie informácií o osobách a dopravných prostriedkoch v rozsahu údajov podľa      Schengenského dohovoru,18aa) ktoré získali útvary Policajného zboru pri plnení svojich      úloh.“.

4. V § 69 ods. 4 sa slová „Colnému riaditeľstvu Slovenskej republiky a obecnej polícii a Ministerstvu spravodlivosti Slovenskej republiky podľa osobitného predpisu27b)“ nahrádzajú slovami „colnej správe, Ministerstvu spravodlivosti Slovenskej republiky, Ministerstvu zahraničných vecí Slovenskej republiky, Národnému bezpečnostnému úradu na plnenie ich úloh a obecnej polícii podľa osobitného predpisu27b) a slová „podľa § 69e ods. 5“ sa nahrádzajú slovami „podľa § 69d ods. 5“.

5. § 69 sa dopĺňa odsekmi 9 až 11, ktoré znejú:

 „(9) Policajný zbor spracúva v Schengenskom informačnom systéme informácie a osobné údaje zhromaždené pri plnení úloh Policajného zboru spolu s informáciami a osobnými údajmi zhromaždenými zmluvnými stranami a  pridruženými štátmi Schengenského dohovoru;18aa) výmenu doplňujúcich informácií a osobných údajov zabezpečuje prostredníctvom svojho osobitného útvaru SIRENE.

 (10) Pri spracúvaní informácií a osobných údajov v Schengenskom informačnom systéme postupuje Policajný zbor podľa osobitného predpisu.18aa)

 (11) Prevádzkovateľom informačných systémov Policajného zboru, v  ktorých sú spracúvané osobné údaje, je ministerstvo.“.

6. V § 69c ods. 3 sa na konci pripája táto veta: „Policajný zbor poskytne žiadateľovi informáciu o spracúvaných osobných údajoch v rozsahu, ktorý neohrozí plnenie úloh Policajného zboru.“.

7. § 69f vrátane nadpisu znie:

„§ 69f

Registrácia informačných systémov Policajného zboru

 Informačné systémy Policajného zboru nepodliehajú registrácii podľa osobitného zákona.11bc)“.

**Čl. II**

Tento zákon nadobúda účinnosť dňom vyhlásenia.

prezident Slovenskej republiky

predseda Národnej rady Slovenskej republiky

predseda vlády Slovenskej republiky